**Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за курсова работа* в Системата Дистанционното Обучение.**

**Казус 3:** Г-жа Ц.И., възрастен пенсионер, идва в аптеката да закупи лекарствата си и тези са съпруга си. Г-жа Ц.И. посочва, че този месец иска да се изпълни само рецептата на нейния съпруг, която е за антихипертензивно лекарство и фуроземид. Фармацевтът познава пациентката и запитва дали нейната антихипертензивна терапия е прекратена или променена от лекуващия лекар. На въпроса Г-жа Ц.И. отговаря, че не е посещавала личния си лекар и със съпруга ѝ са решили да ограничат разходите за скъпи лекарства, особено тези на г-жа Ц.И. Решили са да вземат една рецепта за лекарства за кръвно налягане и ще си разделят медикаментите. Съпругът на г-жа Ц.И. използва евтини лекарства, за това ще ползват неговите. Г-жа Ц.И. възнамерява да раздели таблетката на две и ще ползва само половината таблетка. Пациентката посочва, че нямат финансовата възможност да закупят всички лекарства за двамата и да си плащат сметката за отопление.

 Фармацевтът знае, че сметките за отопление са се повишили поради студеното време и че г-жа Ц.И. и нейният съпруг са със строго фиксиран бюджет. Фармацевтът знае, че трябва да се опита и да убеди пациентката да даде по-висок приоритет на здравето си. Също така, тя знае, че вземайки половин таблетка от тези на съпруга си не е подходящо за нея лечение и г-жа Ц.И. ще направи по-малко добро, отколкото да не взима никакви медикаменти. От друга страна, фармацевтът е наясно, че здравето на семейството зависи и от адекватно отопление на жилището им.